[{"text_idx": "#000003", "text": "Ymdrech gymunedol i helpu adfywio hanes cyfoethog"}, {"text_idx": "#000004", "text": "Oedd mis Rhagfyr yn fis cyffrous i\u2019n prosiect i ddatblygu perllan!"}, {"text_idx": "#000005", "text": "Mae hanner cyfan y berllan wedi ei blannu gan aelodau\u2019r gymuned o\u2019r ardal o gwmpas. Gyda chyfraniad fel hyn gan y gymuned, mae Gardd Fotaneg Genedlaethol Cymru yn helpu adfywio hanes cyfoethog tyfu afalau yng Nghymru, sy\u2019n mynd yn o\u0302l i\u2019r oesoedd canol."}, {"text_idx": "#000009", "text": "Mae adfywiad wedi bod yn y diddordeb mewn mathau o afalau treftadaeth Cymreig yn y blynyddoedd diwethaf. Mae Gardd Fotaneg Genedlaethol Cymru wedi bod yn rhan o\u2019r adfywiad hwn drwy sefydlu ein perllan dreftadaeth yn wreiddiol yn 2013. Nawr, drwy ehangu\u2019r berllan a chynnwys y gymuned yn y prosiect, gobeithiwn rannu hanes cyfoethog yr ardal o dyfu coed afalau gyda\u2019r gymuned ehangach a gwneud y mwyaf o\u2019i photensial ar gyfer ymchwil a chadwraeth."}, {"text_idx": "#000010", "text": "Mae gwirfoddolwyr o Fwrdd Iechyd Bae Abertawe a nifer o grwpiau addysg cartref wedi dod i\u2019n helpu i ehangu ein perllan, ac yn y broses maent wedi dod yn rhan o hanes maith o dyfu afalau yng Nghymru. Y grwpiau hyn yw\u2019r rhai cyntaf o nifer o grwpiau o\u2019r gymuned leol a fydd yn dod i blannu coed, dysgu sut caiff perllan draddodiadol ei rheoli, a dysgu am hanes tyfu coed afalau yng Nghymru."}, {"text_idx": "#000011", "text": "Wrth i\u2019n perllan ymsefydlu yn y blynyddoedd i ddod, gobeithiwn drosglwyddo\u2019r wybodaeth a gawn i grwpiau cymunedol eraill a allai fod yn ystyried creu perllan draddodiadol neu dyfu mathau o afalau treftadaeth Cymreig, a chadw gwybodaeth a thraddodiad tyfu coed afalau yng Nghymru i symud rhwng y cenedlaethau."}, {"text_idx": "#000016", "text": "Mae\u2019r casgliadau o blanhigion yn ddynamig, ac yn darparu palet cyfnewidiol ar gyfer ymwelwyr i\u2019r Ardd\nMae ein hamcanion penodol yn seiliedig ar dri phennawd hollbwysig: Cadwraeth, Ysbrydoliaeth, ac Addysg\nGellir dadlau mai\u2019r Coedfa yw\u2019r arddangosfa fwyaf uchelgeisiol yn yr Ardd"}, {"text_idx": "#000017", "text": "Mae\u2019r casgliadau o blanhigion yn ddynamig, ac yn darparu palet cyfnewidiol ar gyfer ymwelwyr i\u2019r Ardd"}, {"text_idx": "#000021", "text": "Rydym ar agor bob dydd, heblaw am Noswyl a Diwrnod y NadoligMae mynediad am ddim i blant dan 5 mlwydd oed a gofalwyr. Ewch i fanylion mynediad ac amseroedd agor"}]